على قد ما حبينا

على قد ما حبينا أغنية المغنى المصرى على الحجار، من الحان بليغ حمدى و كلمات الشاعر الغنائى عبد الرحيم منصور.

 تاريخ 
أغنية "على قد ما حبينا" نزلت فى أول اكتوبر سنة 1977. كانت أول أغنية لعلى الحجار، و كانت ضمن أول ألبوم ليه واللى كان باسم نفس اسم الأغنية.

الموسيقار بليغ شاهد حمدى الحجار يغنى فى واحده من حلقات برنامج المزيكا العربية اللى كانت تقدمه الدكتورة رتيبة الحفنى فأعجب بصوته و طلب من الدكتورة رتيبة الحفنى تبعت الشاب لمقابلته.

الموسيقار بليغ حمدى درب على الحجار سنتين و أختار له أغنية (على قد ما حبينا) كلمات الشاعر عبد الرحيم منصور و لحنها و قدم على الحجار للجمهور فى حفل رأس السنة 1977. كانت الأغنية هيا نقطة انطلاقه وشهادة ميلاده مع الجمهور.

الحجار اخد جايزة السلطان الراحل قابوس للثقافة والفنون والآداب فى مجال الطرب العربى كأول فنان مصرى ينالها، و تسلم الجايزة على المسرح الكبير بدار الأوبرا، بحضور الدكتور مجدب صابر، رئيس دار الأوبرا المصرية.

 على الحجار 
الحجار من مواليد الجيزة سنة 1954، نشأ وسط عيلة فنية وتتلمذ مزيكا على ايدين ابوه الفنان الراحل (إبراهيم الحجار)، دخل كلية الفنون الجميلة بهدف صقل موهبته الفنية فى الرسم بجانب موهبته الأساسية فى الغناء، شارك الكتير من المطربين العرب والأجانب فى أغانى وحفلات مشتركة زى مغنى الأوبرا الإسبانى (بلاسيدو دومينجو)، قام بالتمثيل فى كتير من الأعمال الفنية ومنها مسلسل (ألف ليلة وليلة، الباقى من الزمن ساعة، ياسين وبهية)، ومسرحيات (منين أجيب ناس، الفرسان الثلاثة).

 الحجار و بليغ حمدى 
فترة السبعينات كانت فترة  نشاط كبير للملحن بليغ حمدي، اكتشف عدد من المواهب الجديدة و كان أولها "عفاف راضي"، والاكتشاف التانى كان على الحجار. بليغ حمدى طلب المغنى الشاب اللى غنى بخجل فى حضرة الملحن الكبير عدد من أغانى التراث بالإضافة لأغنية من تلحين ابوه "إبراهيم الحجار".

حماسة بليغ حمدى للموهبة الجديدة كانت كبيرة جدًا، وقرر يلحن له شوية أغانى، وكمان مع مراته وقتها الفنانة وردة الجزائرية والمنتج موريس إسكندر عملوا شركة إنتاج فنى سموها "صوت الحياة"، وطلعوا للحجار أول ألبوم ليه "على قد ما حبينا".

على الحجار كان محتاج صورة لغلاف أول ألبوم ليه، فبيقول إنه استلف قميص من واحد صاحبه، و فى أستوديو تصوير فى حى إمبابة اتصورتله صورة، ودى اللى اداها لمنتج الألبوم. أغنية "على قد ما حبينا" ضربت جامد وقتها، وغناها فى حفلات كتير.

 إعادة اصدار الأغنية 
الحجار عمل إعادة توزيع لأغنية "على قد ما حبينا". وقال إنه هيكمّل يعيد تسجيل أعماله القديمة لأنه حابب يغنيها من جديد بطريقة تناسب الزمن ده، ويحاول يدمج بين الأصالة والمعاصرة. و أكد إن الموزع المزيكا أشرف محروس اللى عمل التوزيع الجديد للأغنية نفذها بشكل كويس اوى وحافظ على روحها. وكمان قال إن ناس كتير من أصحابه وصحفيين ونقاد شكروا فى التجربة. و أضاف إنه هيعيد كمان غُنا شوية من تترات المسلسلات اللى غناها قبل كده، ورفض الكلام اللى بيقول إنه بيستغل نجاح الأغانى دى، وقال إنه بيعمل كده لأنه بيعشقها وعايز يوصلها للناس من تانى.

 الأغنية بصوت الحجار و منير 
الصدفة إن سنة ميلاد على الحجار هى نفس سنة ميلاد الفنان المصرى محمد منير، ومع ظهور الحجار ومنير فى السبعينات شكل الأغنية المصرية اتغير. كمان المصادفة إن الاتنين درسوا بالتقريب نفس المجال؛ الحجار درس فى كلية الفنون الجميلة ومنير درس فى كلية الفنون التطبيقية. الاتنين كمان قدمو الخدمة العسكرية فى نفس السنة فى سلاح الشئون المعنوية، و كانو بيلفو يغنو للمجندين. و فى سنة 2014 على الحجار و محمد منير غنو مع بعض أغنية "على قد ما حبينا" فى حفلة تجديد قناة التحرير.

 كلمات الأغنية 
الفرحة فى مشوارنا تانى هتنادينا

طول ما القلب صافى بحر العشق وافي

وكل عذاب الدنيا هيروق بكرة لينا

بس امتى ليالينا عالحلم ترسينا

بين ايوة ولا .. الحب بنلقاه

ما احلى الحياة بأصحابنا واهالينا

وعذاب لما ما نكون وحدينا

لو نروق هيجينا كل ما اتمنينا

على قد ما حبينا وتعبنا فى ليالينا

الفرحة فى مشوارنا تانى هتنادينا

لو ممكن تطيب احزان الحبيب

بس امتى امانينا تيجى وتدفينا

ليه مانكونشى زكرى فى الليله الجميله

ليه مانكونشى غنوة فى الرحلة الطويل

ماحنا ياما شقينا من يوم ما اتنسينا

لو نروق هيجينا كل ما اتمنينا

 مراجع 

 لينكات برانيه 

 على قد ما حبينا (أغنية على الحجار)
 على قد ما حبينا (أغنية على الحجار)
 على قد ما حبينا (أغنية على الحجار)
 على قد ما حبينا (أغنية على الحجار)

تصنيف:اغانى باللغه المصريه